У працэсе рэгістрацыі праводзіцца шэраг сур’ёзных выпрабаванняў. Аднак толькі са студзеня па ліпень нашы вытворцы паспелі ўжо зарэгістраваць 98 лякарстваў, якія раней у нас не вырабляліся, з аб’ёмам рынку 519 мільярдаў рублёў. З іх 350 мільярдаў прыпадае на дзяржзакупкі для патрэбаў аховы здароўя, а значыць, асноўны ўпор у вытворчасці ідзе на пазіцыі, што ўваходзяць у асноўны пералік лекавых сродкаў, без якіх немагчыма лячыць на сучасным узроўні. Размова ў тым ліку і пра шырокі спектр супрацьпухлінных прэпаратаў. Планы ж на бліжэйшую будучыню вельмі амбіцыйныя. Плануецца асвоіць выпуск лекавых формаў па 145 найменнях і распрацаваць вытворчасць 15 субстанцый. А каб знізіць залежнасць ад замежных вытворцаў, ёсць мэта распрацоўваць новыя метады сінтэзу субстанцый і вырабляць лякарствы па поўным цыкле. Вялікая роля ў гэтай справе адводзіцца Акадэміі навук.